**Názov predmetu zákazky:**

Odborné prehliadky, skúšky a výmena náhradných dielov na Raman spektrometroch Progeny ResQ.

**Zdôvodnenie potreby obstarávania zákazky:**

Vykonávanie odborných prehliadok údržby, skúšok, odstránenie porúch, výmena náhradných dielov v časových periódach a v rozsahu stanovenom výrobcom na Raman spektrometroch Progeny ResQ, nachádzajúcich sa na Krajských riaditeľstvách a zariadeniach Prezídia Hasičského a záchranného zboru SR a nákup náhradných dielov na základe objednávky, je potrebné pre zabezpečenie čo najpresnejšej identifikácie analyzovaných kvapalných a pevných látok.

**Špecifikácia požiadavky:**

Predmetom zákazky je:

**- v**ykonanie odborných prehliadok, pravidelnej údržby, servisných prehliadok, kalibrácií a opráv na Raman spektrometroch Progeny ResQ (samotnom prístroji) jeden krát za rok,

- vykonanie nevyhnutných servisných prác po dohode s užívateľom spojených s výmenou náhradných dielov.

Doba poskytovanej záruky na servisné práce musí byť minimálne 6 mesiacov a na vymenené náhradné diely minimálne 12 mesiacov okrem filtrov, ktoré musia mať minimálnu záruku   
3 mesiace. Záruka musí začať plynúť odo dňa prevzatia predmetu zákazky objednávateľom, pričom rozhodujúci je dátum uvedený na odovzdávacom a preberacom protokole, prípadne   
v servisnom protokole .

Iné požiadavky:

Pre overenie certifikácie a preukázania kvality služieb uchádzač pri predkladaní ponuky predloží:

- certifikáty od výrobcu prístroja o odbornej spôsobilosti technikov vykonávajúcich požadované služby,

- potvrdenie originality náhradných dielov.

Uchádzač musí:

- po odbornej prehliadke, servisnej prehliadke, kalibrácií alebo oprave Raman spektrometra vydať autorizovaný protokol, ktorý deklaruje stav prístroja,

- zabezpečiť prevoz prístrojov od jednotiek HaZZ do miesta vykonania servisných prác a späť.

**Počet kusov:** 10 súprav

**Požadovaná lehota dodania:** podľa potrebypočas obdobia 2023-2026 / rámcová dohoda na   
 4 roky

**Miesto plnenia:** v sídle dodávateľa

***V prípade autorizovaného servisu či výhradného zastúpenia, prosím o doloženie platných potvrdení.***